|  |
| --- |
| **Izziņa par atzinumos sniegtajiem iebildumiem Ministru kabineta noteikumu projektam „Grozījumi Ministru kabineta 2015. gada 24. februāra noteikumos Nr. 108 “Kārtība, kādā uzrauga un izvērtē Eiropas Savienības struktūrfondu un Kohēzijas fonda ieviešanu, kā arī izveido un izmanto Kohēzijas politikas fondu vadības informācijas sistēmu 2014.–2020. gadam”” un tā sākotnējās ietekmes novērtējuma ziņojumam (anotācijai)** |

1. **Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |
|  |  |  |  |  |  |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |
| --- | --- |
| Datums | 2021.gada 11.februāris (izsludināts VSS), 2021.gada 10.marts, 2021.gada 15.aprīlis, 2021.gada 06.maijs |
|  |  |
| Saskaņošanas dalībnieki | Tieslietu ministrija, Ekonomikas ministrija, Iekšlietu ministrija, Izglītības un zinātnes ministrija, Kultūras ministrija, Labklājības ministrija, Satiksmes ministrija, Veselības ministrija, Vides aizsardzības un reģionālās attīstības ministrija, Zemkopības ministrija, Valsts kanceleja, Latvijas Pašvaldību savienība, Latvijas Brīvo arodbiedrību savienība |
| Saskaņošanas dalībnieki izskatīja šādu ministriju (citu institūciju) iebildumus | Tieslietu ministrija, Vides aizsardzības un reģionālās attīstības ministrija, Labklājības ministrija |
|  |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā |  |

1. **Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | 4 | 5 |
|  | 1. **Svītrot 19. un 20. punktu.**
2. **Aizstāt 21. punktā vārdus "darba grupa un" ar vārdiem "uzraudzības komitejas apakškomiteja, kur".**
3. **Aizstāt 22. punktā vārdus "Izvērtēšanas ziņojumu triju darbdienu laikā pēc tā apstiprināšanas darba grupā" ar vārdiem "Izvērtēšanas ziņojumu".**
 | **Labklājības ministrijas 11.03.2021. iebildums**Lūdzam svītrot MK noteikumu projekta 1. – 3.punktā ietvertos grozījumus, kas saistīti ar Konsultatīvās izvērtēšanas darba grupas likvidēšanu un izvērtējumu ziņojumu ieteikumu saskaņošanu Uzraudzības komitejā (UK) un tās apakškomitejās 2014.-2020.gada plānošanas periodā. Atzīstot, ka administratīvā sloga mazināšana ES fondu vadībā iesaistītajām institūcijām un pārskatāmāka izvērtējumu plānošana ir būtisks mērķis, neatbalstām rosinātās izmaiņas ar ES fondu izvērtēšanu saistītajā kārtībā, ņemot vērā, ka faktiski 2014.-2020.gada ES fondu plānošanas periods tuvojas noslēgumam un ar ES fondu izvērtēšanu saistītie procesi ir labi iedibināti praksē. Vēršam uzmanību, ka viens no ES fondu tematiskās izvērtēšanas mērķiem ir iegūt informāciju uz pierādījumiem balstītas politikas veidošanai, lai nodrošinātu mērķētu un iedzīvotāju vajadzībām atbilstošu pasākumu īstenošanu un resursu lietderīgu un efektīvu izmantošanu. Tādējādi izvērtējumu secinājumi kalpo par pamatu ministriju veidoto politiku attīstīšanai, plānoto atbalsta pasākumu uzlabošanai un pilnveidošanai. Piekrītam, ka ES fondu ieguldījumu noslēguma izvērtējumu rezultātus būtu lietderīgi izskatīt UK, radot iespēju UK locekļiem diskutēt par to veikto ieguldījumu efektivitāti un nepieciešamajiem uzlabojumiem. Taču attiecībā uz nozaru ieguldījumu tematiskajiem izvērtējumiem uzskatām, ka šo izvērtējumu ieteikumu izskatīšana UK apakškomitejas formātā, ņemot vērā plašo iesaistīto dalībnieku loku, un to, ka dalībnieki pārstāv ļoti dažādu politiku jomas, neradītu pievienoto vērtību izvērtēšanas ieteikumu konstruktīvai un mērķētajai izskatīšanai, jo ieteikumi pamatā ir vērsti uz rekomendācijām par nepieciešamajiem uzlabojumiem ministriju konkrētās politikās. FM piedāvātās izmaiņas uzliek būtiski administratīvo slogu gan UK un tās apakškomitejām, paredzot to darbībā vērtēt ieteikumus politikām, kurās dalībniekiem nav pieredzes un zināšanas. Jāatzīmē, ka LM jau darbojas vairākas komitejas, kurās tiek izskatīti aktuālie ar attiecīgo politiku veidošanu saistītie jautājumi, un kurās tiek pārstāvēti nozares profesionāļi (piemēram, Sociālās iekļaušanas politikas koordinācijas komitejātiek izskatīti jautājumi, kas saistīti ar nabadzības, ienākumu nevienlīdzības un sociālās atstumtības situāciju valstī, sniegti priekšlikumi politikas plānošanas dokumentu un izstrādei un pilnveidošanai sociālās iekļaušanas politikas jomā (aktuālajiem statistikas datiem, jaunajām likumdošanas iniciatīvām dažādās nozarēs, labās prakses piemēriem), notiek informācijas apmaiņa par aktuālo sociālās iekļaušanas jomā, un komitejas sastāvā ir pārstāvji no nozaru ministrijām, pašvaldībām un nevalstiskajām organizācijām, Valsts policijas, sociālie partneri u.c.). Tādējādi politikas plānošanas procesā jau tiek iesaistīts plašs institūciju un organizāciju loks. Ja tiek lemts par Konsultatīvās izvērtēšanas darba grupas likvidēšanu, LM ir gatava virzīt tematisko izvērtējumu izskatīšanu ministrijas atbildīgajās komitejās un padomēs, kuru darbībā ir iesaistīti sociālās politikas profesionāļi un sadarbības partneri. Vienlaikus atbalstām priekšlikumu UK informēt par izvērtējumu rezultātiem un to izmantošanu politikas plānošanas procesā. | **Panākta vienošanās saskaņošanas laikā**Skaidrojam, ka grozījumu Ministru kabineta 2015. gada 24. februāra noteikumos Nr. 108 “Kārtība, kādā uzrauga un izvērtē Eiropas Savienības struktūrfondu un Kohēzijas fonda ieviešanu, kā arī izveido un izmanto Kohēzijas politikas fondu vadības informācijas sistēmu 2014.–2020. gadam” (turpmāk – MK noteikumi Nr.108) mērķis ir efektivizēt un vienkāršot Eiropas Savienības struktūrfondu un Kohēzijas fonda (turpmāk – ES fondi) pārvaldību, nodrošinot ciešāku izvērtēšanas sasaisti ar citām ES fondu vadības funkcijām - plānošanu, ieviešanu un uzraudzību. Attiecīgi lēmumu pieņemšana un diskusijas par izvērtēšanas jautājumiem turpmāk plānotas vienotā ietvarā – Uzraudzības komitejā (turpmāk – UK) un tās apakškomitejās (turpmāk – AK). Vienlaikus attiecīgie grozījumi ļaus samazināt administratīvo slogu ES fondu vadībā iesaistītajām institūcijām, tai skaitā Labklājības ministrijai.Pēc grozījumu MK noteikumos Nr.108 stāšanās spēkā tiek paredzēts, ka UK attiecīgajās AK izskata un saskaņo veicamos ES fondu ieguldījumu izvērtējumus un tajos iekļaujamos izvērtēšanas jautājumus, kā arī izskata sagatavotos priekšlikumus izvērtēšanas ziņojumos iekļauto ieteikumu ieviešanai - veicamajām darbībām, atbildīgo iestādi ieteikuma ieviešanā, ieviešanas termiņu un sasniedzamo rezultātu. Savukārt UK saskaņā ar Regulu Nr.1303/2013[[1]](#footnote-1) tāpat kā līdz šim saskaņotu ES fondu izvērtēšanas plānu, tiktu informēta par veiktajiem izvērtējumiem un to pēctecību (t.i., darbībām izvērtējumus izteikto ieteikumu ieviešanā).ES fondu AK ir pārstāvētas dažādas ES fondu vadībā iesaistītas institūcijas, kā arī nozares partneri, tādējādi ļaujot izdiskutēt izvērtējumos iekļaujamos izvērtēšanas jautājumus un izvērtēšanas ieteikumu ieviešanai nepieciešamās darbības gan no ES fondu ieguldījumu nepieciešamības un lietderības, gan no nozares attīstības perspektīvas.Ņemot vērā Labklājības ministrijas bažas, ar attiecīgu skaidrojumu papildināta MK noteikumu projekta[[2]](#footnote-2) anotācija.  | Lūdzu skatīt papildināto noteikumu projekta anotācijas I sadaļas 2.punktu  |
|  | **3.Aizstāt 22. punktā vārdus "Izvērtēšanas ziņojumu triju darbdienu laikā pēc tā apstiprināšanas darba grupā" ar vārdiem "Izvērtēšanas ziņojumu".** | **Tieslietu ministrijas 17.03.2021. iebildums**Lūdzam izvērtēt un papildināt noteikumu projekta 3. punktu, paredzot, ja iespējams, konkrētu - samērīgu un efektīvu termiņu publicēšanas veikšanai, tādējādi nodrošinot efektīvu un savlaicīgu attiecīgo pienākumu izpildi, kā tas paredzēts jau spēkā esošajā Ministru kabineta 2015. gada 24. februāra noteikumu Nr. 108 "Kārtība, kādā uzrauga un izvērtē Eiropas Savienības struktūrfondu un Kohēzijas fonda ieviešanu, kā arī izveido un izmanto Kohēzijas politikas fondu vadības informācijas sistēmu 2014.–2020. gadam" 22. punkta redakcijā. Alternatīvi lūdzam sniegt pamatotu skaidrojumu par to, kādēļ šādu termiņu nav nepieciešams paredzēt. | **Panākta vienošanās saskaņošanas laikā**Skaidrojam, ka termiņš ir svītrots, jo kārtība, kādā tiek publicēta informācija par pētījumiem ir noteikta MK 2013. gada 3. janvāra noteikumos Nr. 1 “Kārtība, kādā publiska persona pasūta pētījumus”, tad nav nepieciešams dublēt minēto regulējumu vai noteikt atšķirīgus nosacījumus.  | 3.Aizstāt 22. punktā vārdus "Izvērtēšanas ziņojumu triju darbdienu laikā pēc tā apstiprināšanas darba grupā" ar vārdiem "Izvērtēšanas ziņojumu". |
|  | **Jauns punkts** | **Labklājības ministrijas 22.04.2021. iebildums**Lūdzam papildināt noteikumu projektu ar jaunu punktu, piemēram, pārejas noteikumos, paredzot darbības un rīcību attiecībā uz uzsāktiem (procesā esošiem) izvērtējumiem, ņemot vērā, ka līdz ar noteikumu projekta spēkā stāšanos Konsultatīvās izvērtēšanas darba grupa tiek likvidēta. Uzskatām, ka attiecībā uz izvērtējumiem, kas tikuši uzsākti saskaņā ar esošo kārtību, attiecīgi būtu jāsaglabā esošie nosacījumi (proti – ja Uzraudzības komitejas apakškomitejā (turpmāk – AK) nav saskaņojusi attiecīgā izvērtējuma darba uzdevumu, tad tai nebūtu arī jālemj par šī izvērtējuma ieteikumu ieviešanu). | **Panākta vienošanās saskaņošanas laikā**Kā jau minēts MK noteikumu projekta anotācijā, viens no grozījumu MK noteikumos Nr.108 mērķiem ir izvērtēšanas funkcijas efektivizēšana, nodrošinot ciešāku sasaisti ar ES fondu plānošanu, ieviešanu un uzraudzību, lēmumu pieņemšanu un diskusijas par izvērtēšanas jautājumiem pēc iespējas veicinot strukturētāku dialogu uz pierādījumiem balstītas rīcībpolitikas īstenošanai ar ES fondu atbalstu. Attiecīgi, Finanšu ministrija saskata, ka tieši UK tematiskās AK ir tas forums, kur notiek attiecīgo jomu dažādu pārstāvēto institūciju profesionāļu diskusija.Attiecībā uz tiem izvērtējumiem, kuri tiks uzsākti pirms MK noteikumu projekta apstiprināšanas, MK noteikumu projekta anotācijā jau šobrīd ir skaidrots, ka līdz grozījumu spēkā stāšanās brīdim uzsāktiem izvērtējumiem darbs turpināsies atbilstoši MK noteikumos Nr.108 noteiktajai kārtībai. Ja darbs pie uzsāktiem izvērtējumiem netiks pabeigts, tad pēc grozījumu spēkā stāšanās, AK tiks informētas par izvērtējumu rezultātiem. Ievērojot minēto, Labklājības ministrijas bažas, ka AK lems par izvērtējuma ieteikumu ieviešanu, ko pirms tam tā nav apstiprinājusi, nav pamatota.Papildus atbildot uz Labklājības ministrijas komentāru par to, ka AK nevar apstiprināt izvērtējumu ieteikumus, ja nav apstiprinājusi šo izvērtējumu darba uzdevumus, skaidrojam, ka izvērtējumu jautājumu izskatīšana AK ietvaros nav saistīta ar lēmumu pieņemšanu, bet vērsta uz priekšlikumu izvērtējumu un diskusiju nodrošināšanu, lai maksimāli efektīvāk investētu ES fondu līdzekļus Tāpat skaidrojam, ka noteikumu projekta mērķis ir mazināt administratīvo slogu visām iesaistītajām pusēm, kas paredz ES fondu Konsultatīvās izvērtēšanas darba grupas likvidāciju, nevis saglabāšanu 2021.gada pirmajā pusē uzsākto izvērtējumu apstiprināšanai, kas provizoriski notiks laika periodā no 2022.gada maija līdz jūlijam. | Lūdzu skatīt MK noteikumu projektu |
|  | **Anotācijas I sadaļas 2.punkts** | **Tieslietu ministrijas 17.03.2021. iebildums**Lūdzam papildināt noteikumu projekta anotāciju ar pamatotu skaidrojumu par noteikumu projektā paredzēto uzraudzības komitejas apakškomitejas pienākumu atbilstību Eiropas Savienības struktūrfondu un Kohēzijas fonda 2014.—2020.gada plānošanas perioda vadības likuma 15. pantam, kas izsmeļoši (ar atsauci uz Eiropas Parlamenta un Padomes 2013.gada 17.decembra regulu (ES) Nr. [1303/2013](http://eur-lex.europa.eu/eli/reg/2013/1303/oj/?locale=LV), ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes regulu (EK) Nr. [1083/2006](http://eur-lex.europa.eu/eli/reg/2006/1083/oj/?locale=LV)) noteic uzraudzības komitejas kompetenci, kā arī minētā likuma 10. panta otrās daļas 2. punktam, kas paredz vadošās iestādes pienākumu attiecībā uz Eiropas Savienības fondu ieviešanas izvērtēšanas pasākumu nodrošināšanu. Ja atbilstošu skaidrojumu nav iespējams sniegt, lūdzam atbilstoši precizēt noteikumu projektu.Vienlaikus lūdzam izvērtēt, vai nav nepieciešams precizēt arī Ministru kabineta 2015. gada 24. februāra noteikumu Nr. 108 "Kārtība, kādā uzrauga un izvērtē Eiropas Savienības struktūrfondu un Kohēzijas fonda ieviešanu, kā arī izveido un izmanto Kohēzijas politikas fondu vadības informācijas sistēmu 2014.–2020. gadam" 13. punktu, kas noteic par Eiropas Savienības fondu izvērtēšanu atbildīgās institūcijas, ņemot vērā uzraudzības komitejai paredzēto lomu un pienākumus. | **Panākta vienošanās saskaņošanas laikā**Skaidrojam, ka atbilstoši Eiropas Savienības struktūrfondu un Kohēzijas fonda 2014.-2020.gada plānošanas perioda vadības likuma 15.panta piektajai daļai uzraudzības komiteja var izveidot vienu vai vairākas apakškomitejas atsevišķu jautājumu apspriešanai. Vēršam uzmanību, ka minētajā likumā nav noteikts ierobežojums uz jautājumu apjomu, ko izskata apakškomitejas. Apakškomitejas ir izveidotas ar mērķi operatīvai dokumentu un jautājumu izskatīšanai un apstiprināšanai Uzraudzības komitejā.Savukārt Regula Nr.1303/2013 nosaka uzraudzības komitejas funkcijas, kuras saskaņā ar šiem noteikumiem paliek nemainīgas. Vēršam uzmanību, ka saskaņā ar Regulas Nr.1303/2013 49.panta 2.punktu, uzraudzības komiteja Uzraudzības komiteja izvērtē visus jautājumus, kas ietekmē programmas darbības rezultātus, tostarp darbības rezultātu izvērtēšanās izdarītos secinājumus. Ievērojot minēto Uzraudzības komitejas kompetence netiek paplašināta. Ievērojot minēto, anotācija ir papildināta ar skaidrojumu par UK kompetenci.Ņemot vērā, ka UK kompetence un funkcijas ar grozījumiem nemainās, tad nav nepieciešams papildināt MK noteikumu 13.punktu. | Lūdzu skatīt precizēto anotācijas I sadaļas 2.punktu. |
|  | **Anotācijas I sadaļas 2.punkts** | **Tieslietu ministrijas 17.03.2021. iebildums**Saskaņā ar Ministru kabineta 2009. gada 15. decembra instrukcijas Nr. 19 "Tiesību akta projekta sākotnējās ietekmes izvērtēšanas kārtība" 14. punktu lūdzam noteikumu projekta anotāciju papildināt ar pamatotu skaidrojumu, kādēļ atbilstoši noteikumu projekta 4. punktam vairs nav nepieciešams paredzēt, ka vadošā iestāde līdz 1. februārim sagatavo informāciju par kalendāra gadā veiktajiem izvērtējumiem un ieteikumu ieviešanas plānā iekļautajiem ieteikumiem un to ieviešanu un informācijas apkopojumu publisko šo noteikumu [7. punktā](https://likumi.lv/ta/id/272807#p7) minētajā darbības programmas ieviešanas gada ziņojumā. Nepieciešamības gadījumā lūdzam atbilstoši precizēt noteikumu projektu | **Ņemts vērā**Lai izpildītu Regulas Nr.  1303/2013 111. panta prasības, vadošā iestāde sagatavo un iesniedz Eiropas Komisijā darbības programmas gada īstenošanas un noslēguma ziņojumu, ņemot vērā vadības informācijas sistēmā esošo informāciju, atbildīgās iestādes un sadarbības iestādes papildus sniegto informāciju, kā arī par horizontālo principu koordināciju atbildīgās institūcijas analīzes kopsavilkumu. Skaidrojam, ka informāciju par kalendāra gadā veiktajiem izvērtējumiem un ieteikumu ieviešanas plānā iekļautajiem ieteikumiem un to ieviešanu un informācijas apkopojumu tāpat publiskos īstenošanas ziņojumā. Saskaņā ar Eiropas Savienības struktūrfondu un Kohēzijas fonda 2014.-2020.gada plānošanas perioda vadības likuma 10.panta otrās daļas 12.punktu vadošā iestāde nodrošina Eiropas Savienības fondu ieviešanas izvērtēšanas pasākumus. Tā kā informāciju darbības programmas gada īstenošanas un noslēguma ziņojumu apkopos un sagatavos pati vadošā iestāde, tad atsevišķu regulējumu ar uzdevumu vadošajai iestādei nav nepieciešams noteikt. Ievērojot minēto, tiek svītrots MK noteikumu Nr.108 21.punkts. | Lūdzu skatīt precizēto anotācijas I sadaļas 2.punktu. |
|  | **Anotācijas I sadaļas 2.punkts** | **Vides aizsardzības un reģionālās attīstības ministrijas 17.03.2021. iebildums**Lūdzam papildināt anotāciju ar informāciju, kā un kurā Apakškomitejā (turpmāk – AK) turpmāk skatīs horizontālos izvērtējumus (piemēram, par vienkāršotājām izmaksām, finanšu instrumentiem, u.tml.), kas horizontāli attiecas uz visām jomām. Minētais ir būtisks, jo atbildīgās iestādes (piemēram, VARAM) pārstāvji nav iekļauti visās AK, tāpēc var rasties situācijas, kad atbildīgajai iestādei nav pieejams izvērtējums, kas ir svarīgs tās funkciju un uzdevumu veikšanai, kas ir saistīti ar ES fondu ieviešanu; | **Panākta vienošanās saskaņošanas laikā**Ņemot vērā izteiktos iebildumus, anotācija ir papildināta ar UK un tās AK kompetences sadalījumu. Papildus skaidrojam, ka kārtība, kādā apakškomitejas skatīs izvērtējumus, tiks noteikta apakškomiteju reglamentos. Attiecīgi par konkrētu kārtību, kādā saskaņojami izvērtēšanas jautājumi, kuru tematiskais tvērums ir plašāks kā vienas apakškomitejas kompetence, aicinām vienoties, pie grozījumiem AK reglamentā.Kā iespējamie risinājumi varētu būt šādi:1. izvērtēšanas jautājumu izskatīšana tematiski piekrītošajās apakškomitejās;
2. ministriju pārstāvju deleģēšana vairākās apakškomitejās;
3. pienākumus izvērtēšanas jautājumus skaņot ar noteiktas atbildības jomas ministrijām, piem., ar Vides aizsardzības un reģionālās attīstības ministrijas zaļās un digitālās politikas, reģionālās un teritoriju attīstības politikas jautājumos u.tml.

Ņemot vērā, ka par attiecīgiem jautājumiem jāpanāk vienošanas, tad detalizētu uzskaitījumu MK noteikumu projekta anotācijā nav iespējams ietvert. | Lūdzu skatīt precizēto anotācijas I sadaļas 2.punktu. |
|  | **Anotācijas I sadaļas 2.punkts** | **Vides aizsardzības un reģionālās attīstības ministrijas 17.03.2021. iebildums**Lūdzam papildināt/precizēt anotāciju ar informāciju, vai izvērtējumi tiks saskaņoti tikai AK vai arī tie tiks virzīti uz Eiropas Savienības struktūrfondu un Kohēzijas fonda Uzraudzības komiteju, jo Noteikumu projekta 2.punkts paredz aizstāt patreiz spēkā esošo Ministru kabineta 2015. gada 24. februāra noteikumu Nr. 108 “Kārtība, kādā uzrauga un izvērtē Eiropas Savienības struktūrfondu un Kohēzijas fonda ieviešanu, kā arī izveido un izmanto Kohēzijas politikas fondu vadības informācijas sistēmu 2014.–2020. gadam”” 21. punktā vārdus “darba grupa un" ar vārdiem “uzraudzības komitejas apakškomiteja”, savukārt Noteikumu projekta anotācijā norādīts, ka “turpmāk izvērtēšanu un kvalitātes uzraudzību veiks vienotā formātā – Uzraudzības komitejā un tās apakškomitejās”; | **Ņemts vērā**Anotācija papildināta ar Uzraudzības komitejas un tās apakškomiteju kompetences sadalījumu. | Lūdzu skatīt precizētās anotācijas I sadaļas 2.punktu. |
|  | **Anotācijas I sadaļas 2.punkts** | **Vides aizsardzības un reģionālās attīstības ministrijas 17.03.2021. iebildums**Lūdzam papildināt anotāciju ar informāciju, no kura laika stāsies spēkā ierosinātie grozījumi par konsultatīvo izvērtēšanas darba grupu un kā Finanšu ministrija rīkosies saistībā ar jau izstrādē esošajiem izvērtējumiem; | **Panākta vienošanās saskaņošanas laikā**Skaidrojam, ka noteikumu projekts stāsties spēkā Oficiālo publikāciju un tiesiskās informācijas likumā noteiktajā kārtībā, t.i., pēc MK pieņemto noteikumu publicēšanas oficiālajā izdevumā “Latvijas vēstnesis”. Tā kā minētā informācija ir ietverta anotācijas kopsavilkumā, tad iebildums netiek ņemts vērā.  Attiecībā uz izstrādē esošiem izvērtējumiem skaidrojam, darbs pie minētiem izvērtējumiem turpināsies atbilstoši MK noteikumos Nr.108 noteiktajai kārtībai, bet pēc MK noteikumu projekta spēkā stāšanās ar izstrādē esošo izvērtējumu rezultātiem (galvenajiem secinājumiem un ieteikumiem) tiks iepazīstināta atbilstošā tematiskā AK. | Lūdzu skatīt precizēto anotācijas I sadaļas 2.punktu. |
|  | **Anotācijas I sadaļas 2.punkts** | **Vides aizsardzības un reģionālās attīstības ministrijas 17.03.2021. iebildums**Lūdzam papildināt anotāciju ar informāciju, kā tiks nodrošināts konsultatīvās izvērtēšanas darba grupas darbs attiecībā uz uzsāktajiem izvērtējumiem, t.i., kā tiks virzīta šo izvērtējumu saskaņošana un apstiprināšana. | **Panākta vienošanās saskaņošanas laikā**Skaidrojam, ka darbs pie uzsāktiem izvērtējumiem turpināsies atbilstoši MK noteikumos Nr.108 noteiktajai kārtībai, bet pēc MK noteikumu projekta spēkā stāšanās ar izstrādē esošo izvērtējumu rezultātiem (galvenajiem secinājumiem un ieteikumiem) tiks iepazīstināta atbilstošā tematiskā AK. | Lūdzu skatīt precizēto anotācijas I sadaļas 2.punktu. |
|  | Anotācijas I sadaļas 2.punkts | **Labklājības ministrijas 22.04.2021. iebildums**Lūdzam papildināt anotācijas I.sadaļas “I. Tiesību akta projekta izstrādes nepieciešamība” 2.punktu:2.1. paredzot, ka izskatāmos izvērtējumu rezultātus un attiecīgi izteiktos ieteikumus AK laikā prezentē pētījuma veicējs (pētnieks);2.2. ietverot skaidrojumu par rīcību attiecībā uz izvērtējumu starpziņojumiem, skaidrojot, vai arī tos plānots izskatīt AK formātā. Šobrīd nav saprotams, kā mainās ministrijas kā izvērtējuma pasūtītāja loma starpziņojumu izskatīšanā, kā arī gala nodevuma saskaņošanā, kā jānosaka līgumattiecības (atbildības sadalījums) starp pasūtītāju, pētnieku un AK un kā plānotā saskaņošanas kārtība ietekmē izvērtējumu izskatīšanas grafiku un pasūtītāja noteikto institucionālo saskaņošanas procesu (politikas uzraudzības padomes un citi forumi). Ņemot vērā, ka izvērtējumā izteikto ieteikumu izskatīšana un diskusijas AK ir iespējamas tikai pēc paša izvērtējuma ziņojuma izskatīšanas un regulāras starpziņojumu izskatīšanas, lai vienotos par ieteikumu pamatotību, aktualitāti un turpmāku ieviešanu**,** mūsuprāt, nav iespējama diskusijas par ieteikumiem nodalīšana no AK līdzdalības visā izvērtējuma izstrādes laikā un starpziņojumu izskatīšanas;2.3. lūdzam precizēt teikumu “Ievērojot minēto, tiek svītrots MK noteikumu Nr.108 21.punkts”, jo noteikumu projektā ietvertie grozījumi neparedz minētā punkta svītrošanu”. | **Panākta vienošanās saskaņošanas laikā**1. Attiecībā uz Labklājības ministrijas lūgumu, anotācijā paredzēt, ka izskatāmos izvērtējumu rezultātus un attiecīgi izteiktos ieteikumus AK laikā prezentē pētījuma veicējs (pētnieks), skaidrojam, ka anotācijā minēto nosacījumu nevaram atrunāt. Vēršam uzmanību, ka attiecīgais jautājums ir pušu līgumiskās attiecības un atrunājums līgumā starp pasūtītāju un izpildītāju par izpildītāja pienākumiem konkrētā izvērtējuma ietvaros. Vadoties no esošās pieredzes un līdz šim noslēgto pakalpojuma līguma nosacījumiem, izvērtējuma veicēji vienmēr ir tie, kas prezentē pētījuma rezultātus, atbild uz jautājumiem par pielietoto metodoloģiju pētījuma veikšanā, datu tvērumu un visiem citiem jautājumiem, kas pamato pētījuma rezultātus. Tajos gadījumos, kad UK izvērtējuma rezultātus ir prezentējusi, piemēram, vadošā iestāde – tā ir bijusi Finanšu ministrijas iniciatīva, nevis izpildītāja izvēle. Attiecīgi nesaskatām risku, ka šis varētu radīt kādu papildu administratīvo slogu kādai no valsts pārvaldes iestādēm.
2. Līdzīgi kā pie iepriekšējā punkta skaidrojam, ka Labklājības ministrijas iebilduma otrajā punktā norādītais ir pušu savstarpējas attiecības, kas regulējamas uz līguma pamata – starpziņojumu iekļaušana kā viena no prasībām ir katra individuālā izvērtējuma jautājums, vadoties no izvērtējuma tvēruma, līguma kopējā termiņa un jautājuma komplicētības. Starpziņojumus jebkurā gadījumā izskata konkrētā izvērtējuma uzraudzības grupa, tie nav atsevišķi nodevumi, kuru izskatīšana vai apstiprināšana tiktu veikta arī šobrīd pastāvošajā darba grupā.

 Kā jau skaidrojām izziņas 1.punktā - “Pēc grozījumu MK noteikumos Nr.108 stāšanās spēkā tiek paredzēts, ka UK attiecīgajās AK izskata un saskaņo veicamos ES fondu ieguldījumu izvērtējumus un tajos iekļaujamos izvērtēšanas jautājumus, kā arī izskata sagatavotos priekšlikumus izvērtēšanas ziņojumos iekļauto ieteikumu ieviešanai - veicamajām darbībām, atbildīgo iestādi ieteikuma ieviešanā, ieviešanas termiņu un sasniedzamo rezultātu.” – šie ir pienākumi, kas turpmāk būs AK attiecībā uz izvērtēšanas jautājumiem, pārējie ir attiecīgās ministrijas, kas veic izvērtējuma pasūtījumu, ieskats un atbildība – par citu institūciju (gan publiskais sektors, gan sociālie partneri) iesaistīšanu iepirkuma komisijā un izvērtējuma uzraudzības grupā, ja tāda tiek veidota, par sadarbību ar izvērtējumu līguma izpildes laikā, par starpziņojumu pieprasīšanu un gala ziņojuma apstiprināšanu, ļaujot pašai attiecīgās nozares ministrijai, pārzinot pētāmā jautājuma specifiku, pielietot efektīvāko darba organizācijas veidu un nepieciešamo partneru iesaisti. Ievērojot minēto anotācija netiek papildināta.3. Ņemts vērā. Anotācija precizēta. |  |

|  |
| --- |
| Atbildīgā amatpersona |
|  |

Inita Petrova

|  |
| --- |
| (par projektu atbildīgās amatpersonas vārds un uzvārds) |
| Finanšu ministrijas Eiropas Savienības fondu sistēmas vadības departamentaEiropas Savienības fondu tiesiskā nodrošinājuma nodaļasvadītāja vietniece |
| (amats) |
|  Tālr. 67083941 |
| (tālruņa un faksa numurs) |
| Inita.Petrova@fm.gov.lv   |
| (e-pasta adrese) |

1. Eiropas Parlamenta un Padomes 2013.gada 28.decembra Regula (ES) Nr.1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr. 1083/2006 [↑](#footnote-ref-1)
2. Ministru kabineta noteikum "Grozījumi Ministru kabineta 2015. gada 24. februāra noteikumos Nr. 108 "Kārtība, kādā uzrauga un izvērtē Eiropas Savienības struktūrfondu un Kohēzijas fonda ieviešanu, kā arī izveido un izmanto Kohēzijas politikas fondu vadības informācijas sistēmu 2014. –2020. gadam"" projekts (turpmāk - MK noteikumu projekts) [↑](#footnote-ref-2)